# Francesc Caula i Vegas

Francesc Caula i Vegas (Osuna, 1887 - Barcelona, 1973) va ser un historiador resident a Girona.
Havia estudiat dret, però va dedicar gran part de la seva vida a investigar la història de la Garrotxa. Va escriure per al gran públic. A més de publicar diversos llibres i articles científics, també va ser un refinat dibuixant.
Un important estudi fet per l'investigador va ser el de la Casa Forta de Juvinyà, una construcció d'arquitectura romànica, que ha perdurat fins als nostres dies, amb algunes modificacions. La casa està a Sant Joan les Fonts, i data de mitjans del segle XI. Va atraure l'atenció de Caula el 1917, donant inici a una sèrie d'investigacions sobre la seva història, el seu origen, els seus ocupants i els antics propietaris. Per a la seva investigació, va consultar un gran nombre de fonts documentals en arxius locals i privats.
Les parròquies i comunes de Santa Eulàlia de Begudà i Sant Joan les Fonts i El regent senyorial són dos exemples del treball realitzat per Caula, llibres que constitueixen un material essencial per a conèixer la història d'aquest municipi. A més d'això, va participar en diferents publicacions periòdiques, com la revista olotina El deber.
Durant els anys de residència a Sant Joan les Fonts va participar activament en la vida política, sent alcalde de la població en la dècada dels anys 1920, entre 1922 i 1927. En aquest període va preparar l'escut municipal, va establir el calendari de la Festa Major i va participar ensenyant disseny i dibuix als adolescents de la població. La Biblioteca Pública de Sant Joan Les Fonts porta el seu nom en homenatge a la seva persona.

## Llegat

El 2021 el seu fons personal va ser donat a l'Arxiu Comarcal de la Garrotxa. La tardor de 2023 se li va dedicar una exposició commemorativa, amb motiu del 50è aniversari de la seva mort "50 anys de la mort de Francesc Caula Vegas".

## Referències

* ↑ «HISTÒRIA DEL PEHOC | Pehoc». [Consulta: 17 abril 2018].
* ↑ «Personatges il·lustres | Web Oficial de l'Ajuntament de Sant Joan les Fonts». Coneix. Arxivat de l'original el 2018-02-09 [Consulta: 17 abril 2018].
* ↑ García, Carmen Ortiz. Diccionario histórico de la antropología española (en castellà). Editorial CSIC - CSIC Press, 1994. ISBN 9788400074432.
* ↑ «Caula i Vegas, Francesc» (en anglès). [Consulta: 17 abril 2018].
* ↑ XXIVè Cartell de Premis. Institut d'Estudis Catalans.
* ↑ XLII Cartell de premis i de bores d'estudi. Institut d'Estudis Catalans.
* ↑ «El "Stadium Juvinyà", monumento provincial». Prat, Miguel Oliva. [Consulta: 17 abril 2018].
* ↑ relatsencatala.com. «Relat "JUVINYÀ, LA SALA DE SANT JOAN LES FONTS. LA GARROTXA. GIRONA. CATALUNYA"» (en castellà). [Consulta: 17 abril 2018].
* ↑ «Els Documents sobre La Garrotxa durant els segles IX i X». Diumé, Narcís Puigdevan. [Consulta: 17 abril 2018].
* ↑ «Index Español» (en castellà). RCUB - Universitat de Barcelona. [Consulta: 17 abril 2018].
* ↑ De scriptis notariorum (s. XI-XV).. Edicions Universitat Barcelona, 1989. ISBN 9788478750023.
* ↑ Heráldica, Instituto Internacional de Genealogía y. Estudios a la convención del Instituto Internacional de Genealogía y Heráldica con motivo de su XXV aniversario (1953-1978). (en castellà). Ediciones Hidalguia, 1979. ISBN 9788400044107.
* ↑ Fontbona, Francesc. Repertori de catàlegs d'exposicions col·lectives d'art a Catalunya (fins a l'any 1938). Institut d'Estudis Catalans, 2002. ISBN 9788472836617.
* ↑ «Biblioteca Francesc Caula - Sant Joan les Fonts». [Consulta: 17 abril 2018].
* ↑ Technologies, iDisc Information. «“50 anys de la mort de Francesc Caula Vegas”». [Consulta: 3 desembre 2023].
* ↑ «"50 anys de la mort de Francesc Caula Vegas"». [Consulta: 3 desembre 2023].